**Årsberetning 2020**

Golfsæsonen startede i år med, at vi ikke kunne spille pga. coronapandemien.

Så blev der heldigvis åbnet op, så vi kunne mødes udenfor i små grupper, hvor vi selv dannede hold.

Vores turnering gik dermed i gang den 5. maj med slagspil efter programmet.

Tirsdagsdamerne har 32 medlemmer.

I maj og juni måned var der stort fremmøde. 20 – 25 damer spillede hver tirsdag. Der var godt golfvejr.

Den 30. juni havde vi sommerafslutning med 26 spillere til Norsk Stableford og 24 medlemmer til efterfølgende spisning.

Efter sommerpausen i juli måned mødtes vi igen til spil den 4. august med 21 spillere og 22 medlemmer til efterfølgende spisning.

Den programlagte udflugt den 11. august blev pga. coronaen ikke til noget.

Ved månedsafslutningen for august måned, som blev afholdt den 1. september, deltog 24 spillere til Texas Scramble og 26 medlemmer til chips, frugt og præmieoverrækkelse.

I dag har vi afslutning af sæson 2020 med Flagspil med 24 spillere og 27 medlemmer til spisning.

Jeg takker hermed for god opbakning om dameklubben og håber, I vil møde lige så talstærkt op til næste år.

Tak til Anne Grethe for god styring af økonomien. Tak til Janne for at holde styr på pointene. Og tak til Hanne for at være en aktiv suppleant.

Til slut vil jeg sige tak efter 5 år i udvalget.

Tove Hagen Madsen